3.pielikums

Projekta iesniegumu atlases nolikumam

**Projektu iesniegumu vērtēšanas kritēriji**

Apstiprināti ar Uzraudzības komitejas 2016.gada 12.jūlija Lēmumu Nr.L-2016/46

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 8. Izglītība, prasmes un mūžizglītība |
| Specifiskā atbalsta mērķa numurs un nosaukums | 8.5.1. Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Izglītības un zinātnes ministrija |

|  |  |  |
| --- | --- | --- |
| VIENOTIE KRITĒRIJI | | **Kritērija ietekme uz lēmuma pieņemšanu**  (P) |
|
|  | Projekta iesniedzējs atbilst Ministru kabineta noteikumos par specifiskā atbalsta mērķa īstenošanu (turpmāk – MK noteikumi par SAM īstenošanu) projekta iesniedzējam izvirzītajām prasībām[[1]](#footnote-1). | P |
| . | Projekta iesnieguma veidlapa ir aizpildīta datorrakstā. | P |
|  | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
|  | Projekta iesniedzējam un projekta sadarbības partnerim Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas katram atsevišķi kopsummā pārsniedz 150 *euro.* | P |

|  |  |  |
| --- | --- | --- |
|  | Projekta iesnieguma oriģinālam ir dokumenta juridiskais spēks:  1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisku parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);  1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums;  1.5.3. projekta iesniegums iesniegts Kohēzijas politikas fondu vadības informācijas sistēmā 2014.-2020.gadam (ja attiecināms). | P |
|  | Projekta iesnieguma veidlapa:  1.6.1. ir pilnībā aizpildīta latviešu valodā atbilstoši Ministru kabineta 2014.gada 16.decembra noteikumiem Nr.784 “Kārtībai, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajām prasībām;  1.6.2. tai ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
|  | Projekta iesnieguma finanšu dati ir norādīti *euro.* | P |
|  | Projekta iesnieguma finanšu aprēķins ir izstrādāts aritmētiski precīzi un atbilstoši Ministru kabineta 2014.gada 16.decembra noteikumiem Nr.784 “Kārtībai, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajām prasībām. | P |
|  | Projekta iesniegumā paredzētais ES fonda finansējuma apmērs atbilst MK noteikumos par SAM īstenošanu projektam noteiktajam ES fonda pieļaujamajam apmēram. | P |
|  | Projekta iesniegumā norādītā ES fondu atbalsta intensitāte nepārsniedz MK noteikumos par SAM īstenošanu noteikto ES fonda maksimālo atbalsta intensitāti. | P |
|  | Projekta iesniegumā iekļautās kopējās projekta attiecināmās izmaksas, plānotās atbalstāmās darbības un izmaksu pozīcijas atbilst MK noteikumos noteiktajām, t.sk. nepārsniedz MK noteikumos par SAMīstenošanu noteikto izmaksu pozīciju apjomus un:  1.11.1. ir saistītas ar projekta īstenošanu;  1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai);  1.11.3. nodrošina projektā izvirzītā mērķa un rādītāju sasniegšanu. | P |
|  | Projekta īstenošanas termiņi atbilst MK noteikumos par SAM īstenošanu noteiktajam specifiskā atbalsta mērķa īstenošanas periodam. | P |
|  | Projekta mērķis atbilst MK noteikumos par SAM īstenošanu noteiktajam mērķim. | P |
|  | Projekta iesniegumā plānotie sasniedzamie rezultāti un uzraudzības rādītāji ir precīzi definēti, pamatoti, izmērāmi un tie sekmē MK noteikumos par SAMīstenošanu noteikto rādītāju sasniegšanu. | P |
|  | Projekta iesniegumā plānotās projekta darbības:  1.15.1. atbilst MK noteikumos par SAMīstenošanu noteiktajam un paredz saikni ar attiecīgajām atbalstāmajām darbībām;  1.15.2. ir precīzi definētas un pamatotas, tās risina projektā definētās problēmas un ir saistītas ar plānoto laika grafiku. | P |
|  | Projekta iesniegumā plānotie publicitātes un informācijas izplatīšanas pasākumi atbilst Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 Vispārējās regulas nosacījumiem, Ministru kabineta 2015.gada 17.februāra noteikumos Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” noteiktajam. | P |
|  | Projekta iesniegumā ir definētas projekta sadarbības partnera plānotās darbības projekta ietvaros un tās atbilst MK noteikumos par SAM īstenošanu noteiktajām atbalstāmajām darbībām | P |
|  | Projekta sadarbības partneris atbilst MK noteikumos par SAM īstenošanu noteiktajām prasībām. | P |
|  | Projekta iesniegumā tiek identificētas specifiskā atbalsta mērķa grupas vajadzības un risināmās problēmas un tās atbilst MK noteikumos par SAM īstenošanu noteiktajām atbalstāmajām darbībām. | P |
|  | Projekta iesniegumā ir ietverta informācija par plānoto demarkāciju ar citiem saistītiem projektiem (projekta iesniedzēja vai citu subjektu īstenotiem) vai atbalsta pasākumiem, kā arī identificēta un apzināta projekta ietvaros īstenojamo darbību sinerģija ar citiem darbības programmas “Izaugsme un nodarbinātība” specifiskajiem atbalsta mērķiem. | P |

|  |  |  |
| --- | --- | --- |
| SPECIFISKIE ATBILSTĪBAS KRITĒRIJI | | **Kritērija ietekme uz lēmuma pieņemšanu**  (P) |
|
|  | Projekta iesniegumā ir iekļauts ar Izglītības un zinātnes ministriju saskaņots detalizēts rīcības plāns, kas ietver MK noteikumos par SAM īstenošanu noteiktos pasākumus atbilstošā laika grafikā, kā arī nodrošina darbību papildinātību un nepārklāšanos ar valsts budžeta finansētajām aktivitātēm. | P |
|  | Projekta iesnieguma pielikumā pievienota vienošanās starp Latvijas Darba devēju konfederāciju un Valsts izglītības satura centru par informācijas apmaiņu attiecībā uz mācību līdzekļu izstrādi, lai izstrādātie mācību līdzekļi atbilstu reālai darba videi, un tiktu nodrošināta mācību līdzekļu aprobācija. | P |
|  | Projekta iesnieguma pielikumā pievienota sadarbības līguma ar izglītības iestādi un uzņēmumu par projekta īstenošanu standarta forma, kas ir saskaņota ar Izglītības un zinātnes ministriju un kas tostarp nosaka norēķinu kārtību starp iesaistītām pusēm, izglītojamo skaitu, kas tiks iesaistīti projektā, sadarbības termiņu un pušu atbildību. | P |
|  | Projekta iesniegums paredz atbalstāmo darbību īstenošanā iesaistīt visu kategoriju uzņēmumus, īpaši mazos un vidējos uzņēmumus. | P |
|  | Projekta iesniegums paredz, ka projekta ietvaros netiks iesaistīti uzņēmumi, kas bez rakstveidā noslēgta darba līguma ir nodarbinājuši darbiniekus vismaz divus gadus pirms sadarbības līguma noslēgšanas ar projekta īstenotāju. (Valsts Darba inspekcijas dati). | P |
|  | Projekta iesniegums paredz pasākumus, kas nodrošina informācijas un pieredzes apmaiņu starp projektā iesaistītajām pusēm. | P |
|  | Projekta iesnieguma pielikumā pievienoti nodomu protokoli (to apliecinātas kopijas), kas noslēgti starp projekta iesniedzēju un uzņēmumiem, par uzņēmumu dalību darba vidē balstītu mācību, mācību prakšu vai praktisko mācību īstenošanā projekta ietvaros. | P |
|  | Uzņēmumi, ar kuriem noslēgti 2.7.punktā minētie nodomu protokoli, aptver vismaz 5 tautsaimniecības nozares. | P |
|  | Projekta iesniegums paredz, ka uzņēmums projekta aktivitāšu īstenošanā ievēros visus normatīvos aktus, kas skar bērnu tiesību aizsardzību, tostarp uzņēmumam apliecinot, ka persona, kas projektā ir iesaistīta kā darba vidē balstītu mācību vadītājs uzņēmumā, ir persona, kura atbilst Bērnu tiesību aizsardzības likuma 72.pantam. | P |
|  | Projekta iesniedzējs nodrošina rezultāta r**ā**dītāju datu uzkrāšanu un atjaunošanu pēc projekta pabeigšanas atbilstoši MK noteikumos par SAM īstenošanu noteiktajam. | P |

|  |  |  |  |  |
| --- | --- | --- | --- | --- |
| KVALITĀTES KRITĒRIJI | | **Apakškritēriji** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** (V,S) |
|  | Projekta gatavība uzsākšanai: | projekta iesniegums demonstrē **zemu gatavību uzsākšanai:**  * nav apzinātas uzņēmumu iespējas un vēlme iesaistīties darba vidē balstītu mācību un mācību prakšu īstenošanā; * uzņēmumi nav informēti par prasībām dalībai projektā un nav pievienoti nodomu protokoli par uzņēmumu dalību projektā; * nav apzinātas izglītības iestādes dalībai projektā un pievienoti nodomu protokoli par dalību projektā; * projekts neparedz, ka sadarbībā ar izglītības iestādēm akreditētās profesionālās izglītības programmas tiks ielāgotas darba vidē balstītu mācību formai (0 punktu); | 2 | Jāsasniedz vismaz 1 punkts (V) |
| projekta iesniegums demonstrē **labu gatavību uzsākšanai**:  * ir pievienots projekta īstenošanas laika grafiks; * ir apzinātas uzņēmumu iespējas un vēlme iesaistīties darba vidē balstītu mācību un mācību prakšu īstenošanā; * uzņēmumi ir informēti par nosacījumiem dalībai projektā un pievienoti nodomu protokoli par dalību projektā; * ir apzinātas izglītības iestādes dalībai projektā un pievienoti nodomu protokoli par dalību projektā; * projekts paredz sadarbību ar izglītības iestādēm akreditēto profesionālo izglītības programmu pielāgošanu darba vidē balstītu mācību formai (1 punkts); |
| projekta iesniegums demonstrē **augstu gatavību uzsākšanai**:  * ir pievienots projekta īstenošanas laika grafiks; * ir apzinātas uzņēmumu iespējas un vēlme iesaistīties darba vidē balstītu mācību un mācību prakšu īstenošanā; * uzņēmumi ir informēti par nosacījumiem dalībai projektā un pievienoti nodomu protokoli par dalību projektā; * ir apzinātas izglītības iestādes dalībai projektā un pievienoti nodomu protokoli par dalību projektā; * projekts paredz sadarbību ar izglītības iestādēm akreditēto profesionālo izglītības programmu pielāgošanu darba vidē balstītu mācību formai; * ir definētas sadarbības partneru tiesības un pienākumi; * ir izstrādāta maksājumu veikšanas kārtība sadarbības partneriem(2 punkti). |
|  | Projekta atbalstāmo darbību reģionālais tvērums: | projekta darbību īstenošanā paredzēts iesaistīt izglītības iestādes, kas īsteno sākotnējās profesionālās izglītības programmas, no mazāk kā 3 plānošanas reģioniem (0 punktu); | 2 | Jāsasniedz vismaz 1 punkts (V) |
| projekta darbību īstenošanā paredzēts iesaistīt izglītības iestādes, kas īsteno sākotnējās profesionālās izglītības programmas, vismaz no 3 plānošanas reģioniem (1 punkts); |
| projekta darbību īstenošanā paredzēts iesaistīt izglītības iestādes, kas īsteno sākotnējās profesionālās izglītības programmas, no visiem plānošanas reģioniem (2 punkti). |
|  | Uzņēmumu skaits, kas iesaistīti darba vidē balstītu mācību īstenošanā Eiropas Sociālā fonda atbalsta ietvaros: | no 0 līdz 20 (0 punktu); | 2 | Jāsasniedz vismaz 1 punkts (V) |
| no 21 līdz 70 (1 punkts); |
| no 71 un vairāk (2 punkti). |
|  | Uzņēmumu skaits, kas iesaistīti praktisko mācību un mācību prakšu īstenošanā uzņēmumos Eiropas Sociālā fonda atbalsta ietvaros: | no 0 līdz 30 (0 punktu); | 2 | Jāsasniedz vismaz 1 punkts (V) |
| no 31 līdz 70 (1 punkts); |
| no 71 un vairāk (2 punkti). |
|  | Projekta ietekme uz darba vidē balstītu mācību, praktisko mācību un mācību prakšu uzņēmumos īstenošanas pilnveidi: | projekta ietvaros ir paredzēts izstrādāt priekšlikumus darba vidē balstītu mācību un praktisko mācību, un mācību prakšu uzņēmumos īstenošanas pilnveidei (1 punkts); | 5 | Jāsasniedz vismaz  3 punkti (S) |
| projekta ietvaros ir paredzēts izstrādāt ieteikumus metodiskam atbalstam uzņēmumiem pirms iesaistes darba vidē balstītās mācībās (1 punkts); |
| projekta ietvaros ir paredzēts izstrādāt ieteikumus mācību procesa satura darba vidē balstītu mācību un praktisko mācību un mācību prakšu pilnveidei (1 punkts); |
| projekta ietvaros ir paredzēts izstrādāt rekomendācijas optimālai visu izmaksu plānošanai darba vidē balstītu mācību un praktisko mācību un mācību prakšu ietvaros (1 punkts); |
| projekta ietvaros ir paredzēts izstrādāt ieteikumus motivācijai uzņēmumu iesaistei darba vidē balstītu mācību un praktisko mācību un mācību prakšu uzņēmumos īstenošanā (1 punkts). |
|  | Projektā paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte un etniskā piederība) ievērošanu: | veicina dzimumu līdztiesību (1 punkts); | 3 | Jāsasniedz vismaz 2 punkti (S) |
| veicina personu ar invaliditāti tiesību ievērošanu un iekļaušanu (1 punkts); |
| veicina **ne**diskrimināciju etniskās piederības dēļ (1 punkts); |
| neveicina dzimumu līdztiesību, personu ar invaliditāti tiesību ievērošanu un iekļaušanu, nediskrimināciju etniskās piederības dēļ (0 punktu). |
|  | Projekta īstenošanas risku izvērtējums, tai skaitā novērtēts iespējamais izmaksu pieaugums: | risku izvērtējums izstrādāts nepilnīgi un pasākumu plāns identificēto risku novēršanai vai samazināšanai izstrādāts nepilnīgi vai paredz vispārēju risku identificēšanu, kas nav tieši saistīti ar projektā īstenojamām darbībām (0 punktu); | 2 | Jāsasniedz vismaz 1 punkti (V) |
| ir veikts kvalitatīvs iespējamo risku izvērtējums, iekļaujot vadības riskus (tajā skaitā cilvēkresursu nepietiekamība, profesionalitātes trūkums), personāla riskus (tajā skaitā profesionāla personāla pieejamība), finanšu riskus (tajā skaitā nepareizi saplānota finanšu plūsma, uzskaites/ grāmatojumu risks), īstenošanas riskus (tajā skaitā iekļaušanās paredzētajā laika grafikā,) un juridiskos riskus (tajā skaitā līgumsaistību neievērošana, nepareiza iepirkuma procedūras veikšana), pasākumu plāns identificēto risku novēršanai vai samazināšanai izstrādāts nepilnīgi (1 punkts); |
| ir veikts kvalitatīvs iespējamo risku izvērtējums, iekļaujot vadības riskus (tajā skaitā cilvēkresursu nepietiekamība, profesionalitātes trūkums), personāla riskus (tajā skaitā profesionāla personāla pietiekama iesaiste), finanšu riskus (tajā skaitā nepareizi saplānota finanšu plūsma, uzskaites/ grāmatojumu risks), īstenošanas riskus (tajā skaitā iekļaušanās paredzētajā laika grafikā,) un juridiskos riskus (tajā skaitā līgumsaistību neievērošana, nepareiza iepirkuma procedūras veikšana), izstrādāts pamatots pasākumu plāns identificēto risku novēršanai vai samazināšanai (2 punkti). |
|  | Zaļā publiskā iepirkuma principu (horizontālā principa „Ilgtspējīga attīstība” kritērijs) piemērošana: | Nevienā projekta publiskajā iepirkumā nav plānots piemērot zaļā publiskā iepirkuma kritērijus (0 punktu); | 1 | Jāsasniedz vismaz 1 punkts (V) |
| Vismaz vienā publiskajā iepirkumā ir plānots piemērot zaļā publiskā iepirkuma kritērijus (1 punkts). |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu).

1. Kritērija ietvaros tiek pārbaudīta projekta iesniedzēja juridiskā statusa atbilstība [↑](#footnote-ref-1)